Χοσέ Λουίς Μεντιλίμπαρ

Ο **Χοσέ Λουίς Μεντιλίμπαρ Ετσεμπαρία** (ισπανικά: *José Luis Mendilibar Etxebarria*, 14 Μαρτίου 1961) είναι Ισπανός πρώην ποδοσφαιριστής, ο οποίος αγωνιζόταν ως μέσος και νυν προπονητής ποδοσφαίρου. Είναι ο τωρινός προπονητής του Ολυμπιακού Πειραιώς.

Ως παίκτης δεν αγωνίστηκε υψηλότερα από τη Σεγούντα Ντιβισιόν, όπου είχε 290 συμμετοχές και 34 γκολ, κυρίως για τη Σεστάο. Αγωνίστηκε επίσης με τη Λογρονιές σε αυτή την κατηγορία.

Ο Μεντιλίμπαρ ήταν προπονητής για πάνω από 15 χρόνια στη Πριμέρα Ντιβισιόν, με τις Αθλέτικ Μπιλμπάο, Ρεάλ Βαγιαδολίδ, Οσασούνα, Λεβάντε, Έιμπαρ, Αλαβές και Σεβίλλη, κατακτώντας τη δεύτερη κατηγορία με τη δεύτερη από αυτές τις ομάδες το 2006–07 καθώς και το ΟΥΕΦΑ Γιουρόπα Λιγκ το 2022–23 με την τελευταία.

## Σταδιοδρομία ως ποδοσφαιριστής
Ο Μεντιλίμπαρ έκανε μια σταδιοδρομία ως παίκτης, χωρίς να αγωνιστεί ποτέ σε σύλλογο της Πριμέρα Ντιβισιόν, αγωνιζόμενος διαδοχικά για τις Αθλέτικ Μπιλμπάο Β, ΚΝ Λογρονιές, Σεστάο Σπορτ Κλουμπ και ΣΝ Λεμόνα.

Ο Μεντιλίμπαρ ήταν βασικός παίκτης στη μεσαία γραμμή για τη Σεστάο κατά τη διάρκεια των χρόνων της ομάδας στη Σεγούντα Ντιβισιόν – παίζοντας οκτώ σεζόν μαζί της σε αυτό το επίπεδο και εμφανίστηκε σε σχεδόν 300 επίσημους αγώνες – όπου έχασε ελάχιστα την άνοδο το 1986–87 με προπονητή τον Χαβιέρ Ιρουρέτα.

## Σταδιοδρομία ως προπονητής

### Πρώτα χρόνια
Μετά την απόσυρσή του το 1994, ο Μεντιλίμπαρ εργάστηκε στις ακαδημίες νέων της Αθλέτικ Μπιλμπάο προτού έχει θητείες ως προπονητής στις ΚΝ Αουρέρα δε Βιτόρια, ΟΝ Λανθαρότε και ΣΝ Έιμπαρ. Η επιτυχία του με την δεύτερη στη δεύτερη κατηγορία, με πολύ περιορισμένο μπάτζετ, μεταφράστηκε σε μια παρολίγον άνοδο το 2005.

### Αθλέτικ Μπιλμπάο
Ο Μεντιλίμπαρ επέστρεψε στην Αθλέτικ τον Ιούνιο του 2005, τον σύλλογο που υποστήριζε ως παιδί. Το ντεμπούτο του ήταν ο πρώτος ευρωπαϊκός αγώνας της καριέρας του, μια ήττα με 1–0 από τη ρουμανική ΤΦΡ Κλουζ στις 2 Ιουλίου στον δεύτερο γύρο του Κυπέλλου Ιντερτότο ΟΥΕΦΑ (συνολική ισοπαλία, αποκλεισμός στα πέναλτι). Το πρώτο του παιχνίδι στην κορυφαία κατηγορία ήταν μια εντός έδρας νίκη με 3–0 επί της Ρεάλ Σοσιεδάδ, στο Βασκικό Ντέρμπι στις 27 Αυγούστου.

Μη έχοντας άλλες νίκες στα επόμενα εννέα παιχνίδια της σεζόν 2005–06, ο Μεντιλίμπαρ ήταν ο πρώτος προπονητής της που απολύθηκε. Αντικαταστάθηκε από τον Χαβιέρ Κλεμέντε στις 31 Οκτωβρίου.

### Βαγιαδολίδ
Τον Ιούνιο του 2006, ο Μεντιλίμπαρ προσλήφθηκε από τη Ρεάλ Βαγιαδολίδ, στη δεύτερη κατηγορία. Η ομάδα του κέρδισε την άνοδο ως πρωταθλήτρια στην πρώτη του σεζόν, έχοντας ρεκόρ 88 πόντων και συνεχίζοντας ένα αήττητο σερί 29 αγώνων για να εξασφαλίσει τη θέση της στην πρώτη κατηγορία με οκτώ αγώνες να απομένουν. Στην ίδια σεζόν, έφτασαν στα προημιτελικά του Κυπέλλου Ισπανίας με νίκες επί της ΚΓ Ταρραγόνα και της Βιγιαρρεάλ ΚΦ, ομάδων τις ανώτερης κατηγορίας.

Η ομάδα του Μεντιλίμπαρ διατηρήθηκε στην Πριμέρα Ντιβισιόν από το 2007 έως το 2009. Την 1η Φεβρουαρίου 2010, μετά την εντός έδρας ισοπαλία με 1–1 εναντίον της ΟΝ Αλμερία, που την άφησε έναν βαθμό πάνω από τις θέσεις του υποβιβασμού, απολύθηκε.

### Οσασούνα
Τον Φεβρουάριο του 2011, ο Μεντιλίμπαρ αντικατέστησε τον απολυθέντα Χοσέ Αντόνιο Καμάτσο στην ΚΑ Οσασούνα, με συμβόλαιο μέχρι τον Ιούνιο του επόμενου έτους. Το πρώτο του παιχνίδι ήταν η εντός έδρας νίκη με 4–0 επί της Εσπανιόλ στις 20 Φεβρουαρίου και οι *Rojillos* («Κόκκινοι») παρέμειναν στην κατηγορία την τελευταία αγωνιστική της σεζόν, με μια νίκη 1–0 επί της Βιγιαρεάλ επίσης στο Στάδιο Ελ Σαδάρ.

Ο Μεντιλίμπαρ πρόσθεσε ένα ακόμη έτος στο συμβόλαιό του το Μάρτιο του 2012, και ξανά τον Μάιο του επόμενου έτους. Στις 3 Σεπτεμβρίου 2013, απαλλάχθηκε από τα καθήκοντά του μετά από 3 ήττες σε ισάριθμους αγώνες την έναρξη της νέας σεζόν.

### Λεβάντε
Στις 29 Μαΐου 2014, ο Μεντιλίμπαρ προσλήφθηκε από τη Λεβάντε ΟΝ, υπογράφοντας μονοετές συμβόλαιο, με επιλογή για δεύτερη σεζόν. Στις 20 Οκτωβρίου, μετά από μόνο 1 νίκη σε 8 αγώνες, με 0 γκολ ενεργητικό και 14 παθητικό σε τέσσερις εντός έδρας αγώνες, απολύθηκε.

### Έιμπαρ

Ο Μεντιλίμπαρ επέστρεψε στην Έιμπαρ στις 30 Ιουνίου 2015, αντικαθιστώντας τον Γκαίθκα Γκαριτάνο. Τη σεζόν 2016–17, οδήγησε την ομάδα στα προημιτελικά του Κυπέλλου Ισπανίας (για πρωτη φορά στην ιστορία της ομάδας), όπου εκεί ηττήθηκε με συνολικό αποτέλεσμα 5–2 από την Ατλέτικο Μαδρίτης. Αυτός και ο Ασιέρ Γκαριτάνο της ΚΝ Λεγανές ήταν από κοινού αποδέκτες του Τροπαίου Μιγκέλ Μουνιόθ της χρονιάς για τον καλύτερο προπονητή. Την επόμενη σεζόν, η ομάδα κατετάγη στην 9η θέση στο πρωτάθλημα, την καλύτερη του συλλόγου.

Τον Μάιο του 2021, λίγο μετά τον υποβιβασμό της ομάδας, ο Μεντιλίμπαρ ανακοίνωσε ότι δεν θα ανανεώσει το συμβόλαιό του με την Έιμπαρ.

### Αλαβές
Στο γύρισμα του ημερολογιακού έτους, ο Μεντιλίμπαρ επέστρεψε στην κορυφαία κατηγορία για τη Ντεπορτίβο Αλαβές, η οποία απειλούνταν με υποβιβασμό. Απολύθηκε λιγότερο από τέσσερις μήνες αργότερα, με την ομάδα στην τελευταία θέση της βαθμολογίας.

### Σεβίλλη
Στις 21 Μαρτίου 2023, ο Μεντιλίμπαρ αντικατέστησε τον Χόρχε Σαμπάολι ως προπονητής της Σεβίλλης ΦΚ. Στα πρώτα ευρωπαϊκά παιχνίδια της καριέρας του μετά τον αποκλεισμό της Αθλέτικ από το Ιντερτότο το 2005, η ομάδα του κέρδισε τη Μάντσεστερ Γιουνάιτεντ με 5–2 συνολικά στους προημιτελικούς του ΟΥΕΦΑ Γιουρόπα Λιγκ. Τελικά, η Σεβίιλη κέρδισε τη διοργάνωση, νικώντας την ΑΣ Ρόμα στην Αρένα Πούσκας της Βουδαπέστης με 4–1 στη διαδικασία των πέναλτι, μετά από ισοπαλία 1–1 στην κανονική διάρκεια.

Στις 8 Οκτωβρίου 2023, ο Μεντιλίμπαρ απολύθηκε αφού κέρδισε μόνο δύο από τους πρώτους οκτώ αγώνες πρωταθλήματος της σεζόν 2023–24.

### Ολυμπιακός
Στις 11 Φεβρουαρίου 2024, ο Μεντιλίμπαρ ανακοινώθηκε ως νέος προπονητής του Ολυμπιακό. Στις 15 Φεβρουαρίου ο Μεντιλίμπαρ ξεκίνησε με ευρωπαϊκή νίκη για τον Ολυμπιακό καθώς νίκησε 1-0 την Φερεντσβάρος στην Ελλάδα(Γεώργιος Καραϊσκάκης) και εν συνεχεία με 0-1 στην Ουγγαρία(με πέναλτι του Αγιούμπ Ελ Καάμπι,ο οποίος σκόραρε και στον πρώτο αγώνα.) εξασφαλίζοντας με αυτόν τον τρόπο την παρουσία της ομάδας στην «φάση των 16» του Europa Conference League. Ο Μεντιλίμπαρ ξεκίνησε πολύ δυνατά και στο ελληνικό πρωτάθλημα νικώντας 1-4 τον ΠΑΟΚ μέσα στην Τούμπα στις 18 Φεβρουαρίου. Ανίκητος στο πρωτάθλημα σημείωσε την πρώτη του ήττα με τον Ολυμπιακό στις 7 Μαρτίου από την Μακάμπι Τελ Αβίβ στο στάδιο Καραϊσκάκη με σκορ 1-4. Επίσης σημείωσε την δεύτερη ήττα του με τον Ολυμπιακό και την πρώτη στο πρωτάθλημα χάνοντας από τον Παναθηναϊκό 1-3 στο Στάδιο Καραϊσκάκη. Ο Μεντιλίμπαρ στις 14 Μαρτίου πήρε μια πολύ μεγάλη νίκη στην Σερβία νικώντας με 1-6 την Μακάμπι Τελ Αβίβ ανατρέποντας έτσι το 1-4 και παίρνοντας την πρόκριση στους «8» του Europa Conference League. Ο Ολυμπιακός έχασε από την ΑΕΚ 1-0, αλλά πήρε άλλες δύο νίκες και κυνήγησε την τρίτη θέση όπου βρισκόταν ο Παναθηναϊκός. Στις 11 Απριλίου ο Ολυμπιακός έπαιξε τον πρώτο του αγώνα με την Φενέρμπαχτσε για τους «8» του Europa Conference League όπου πήρε την νίκη με 3-2. Στις 18 Απριλίου στην Τουρκία πήρε στα πέναλτι την πρόκριση στα ημιτελικά της διοργάνωσης. Συνέχισε τις επιτυχίες του νικώντας 2-1 τον ΠΑΟΚ στις 21 Απριλίου. Η ομάδα του Μεντιλίμπαρ έφερε ισοπαλία με τον Άρη και νίκη με την Λαμία λίγες μέρες πριν κερδίσει εμφατικά με 4-2 την Άστον Βίλα στο Βίλα Παρκ της Αγγλίας στον πρώτο αγώνα του ημιτελικού του UEFA Europa Conference League. Στον επαναληπτικό αγώνα στο Καραϊσκάκη κέρδισε και πάλι την Άστον Βίλα με σκορ 2-0 και συνάμα την πρόκριση στον τελικό. 

Στις 29 Μαΐου του 2024, κέρδισε το Europa Conference League με νίκη επί της Φιορεντίνα με σκορ 1-0 στην παράταση και σκόρερ τον El Kaabi.

Στις 13 Απρίλιου του 2025 κατάκτησε το πρώτο πρωτάθλημα στην καριέρα του μετά την επικράτηση επί της ΑΕΚ με σκορ 1-0 και σκόρερ τον El Kaabi και εξασφάλισε την απευθείας πρόκριση στην League phase του Uefa Champions League.

Ένα μήνα μετά στις 17 Μαϊου ο Μεντιλιμπαρ έκλεισε την χρονιά με το ντάμπλ που πέτυχε απέναντι στον ΟΦΗ με σκορ 2-0.

## Διακρίσεις
**Βαγιαδολίδ**

* Σεγούντα Ντιβισιόν: 2006–07

**Σεβίλλη**

* ΟΥΕΦΑ Γιουρόπα Λιγκ: 2022–23
* UEFA–CONMEBOL Club Challenge: 2023

**Ολυμπιακός**

* ΟΥΕΦΑ Γιουρόπα Κόνφερενς Λιγκ: 2023—24
* Πρωτάθλημα Ελλάδας: 2024-25
* Κύπελλο Ελλάδας: 2024-25
* Σούπερ Καπ Ελλάδας: 2025

## Παραπομπές


## Εξωτερικοί σύνδεσμοι
* 
* 

Κατηγορία:Ισπανοί ποδοσφαιριστές
Κατηγορία:Βάσκοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αθλέτικ Μπιλμπάο Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές ΚΝ Λογρονιές
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεστάο Σπορτ Κλουμπ
Κατηγορία:Ποδοσφαιριστές ΣΝ Λεμόνα
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Αθλέτικ Μπιλμπάο Β
Κατηγορία:Προπονητές Σεγούντα Ντιβισιόν Β
Κατηγορία:Προπονητές ποδοσφαίρου ΣΝ Έιμπαρ
Κατηγορία:Προπονητές Σεγούντα Ντιβισιόν
Κατηγορία:Προπονητές ποδοσφαίρου Αθλέτικ Μπιλμπάο
Κατηγορία:Προπονητές Πριμέρα Ντιβιζιόν
Κατηγορία:Προπονητές ποδοσφαίρου Ρεάλ Βαγιαδολίδ
Κατηγορία:Προπονητές ποδοσφαίρου ΚΑ Οσασούνα
Κατηγορία:Προπονητές ποδοσφαίρου Λεβάντε ΟΝ
Κατηγορία:Προπονητές ποδοσφαίρου Ντεπορτίβο Αλαβές
Κατηγορία:Προπονητές ποδοσφαίρου Σεβίλλη ΦΚ
Κατηγορία:Προπονητές νικητές ΟΥΕΦΑ Γιουρόπα Λιγκ
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα